CELEX: 62010FN0118
Language: sk
Date: 2010-11-15 00:00:00
Title: Vec F-118/10: Žaloba podaná 15. novembra 2010 — Psarras/EABSI

26.2.2011   
            
            
               SK
            
            
               Úradný vestník Európskej únie
            
            
               C 63/34
            
         Žaloba podaná 15. novembra 2010 — Psarras/EABSI
   (Vec F-118/10)
   2011/C 63/61
   Jazyk konania: francúzština
   
      Účastníci konania
   
   
      Žalobca: Aristidis Psarras (Heraklion, Grécko) (v zastúpení: E. Boigelot a S. Woog, advokáti)
   
      Žalovaná: Európska agentúra pre bezpečnosť sietí a informácií (EABSI)
   
      Predmet a opis sporu
   
   Zrušenie rozhodnutia o odvolaní žalobu z jeho funkcie účtovníka v agentúre a o vymenovaní inej osoby na toto miesto. Návrh na zaplatenie sumy žalobcovi z dôvodu náhrady škody spôsobenej napadnutými aktmi a obťažovaním, ktorého je údajne obeťou
   
      Návrhy žalobcu
   
   
               —
            
            
               zrušiť rozhodnutie zo 7. februára 2010 Správnej rady EABSI o okamžitom odvolaní žalobcu z jeho funkcie účtovníka v agentúre a o vymenovaní inej osoby na miesto účtovníka na dobu neurčitú,
            
         
               —
            
            
               zrušiť prípravný akt, ktorým je príloha 1 vyššie uvedeného rozhodnutia zo 7. februára 2010; táto príloha 1 je návrh Výkonného riaditeľa Správnej rady zveriť na dobu neurčitú účtovné úlohy inej osobe a odvolať žalobcu z funkcie účtovníka,
            
         
               —
            
            
               prípadne zrušiť rozhodnutie z 1. marca 2010, ktoré následne prijal Výkonný riaditeľ podľa článku 7 služobného poriadku o preložení žalobcu na nové miesto,
            
         
               —
            
            
               v nadväznosti na zrušenie týchto rozhodnutí vrátiť žalobcu na miesto účtovníka v agentúre,
            
         
               —
            
            
               uložiť EABSI povinnosť zaplatiť žalobcovi sumu 10 000 eur ako náhradu ujmy spôsobenú napadnutými rozhodnutiami a ako náhradu nemajetkovej ujmy spôsobenú psychologickým obťažovaním, ktorého bol obeťou, pokiaľ počas konania nedôjde k zvýšeniu tejto sumy,
            
         
               —
            
            
               zaviazať žalovanú na náhradu trov konania.